Diari Oficial de la Generalitat Valenciana


Sumari del DOGV 7451, del 27-01-2015 (2015/452)

RESOLUCIÓ de 19 de gener de 2015, de la presidenta de CulturArts Generalitat, per la qual s'estima el recurs de reposició interposat contra la Resolució de 5 de novembre de 2014, que denega l'ajuda per a la modalitat de producció i/o gira d'empreses de dansa.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/452


Data del document
:   19-01-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 19 de gener de 2015, de la presidenta de CulturArts Generalitat, per la qual s'estima el recurs de reposició interposat contra la Resolució de 5 de novembre de 2014, que denega l'ajuda per a la modalitat de producció i/o gira d'empreses de dansa. [2015/452]  
Vista la proposta que eleva el director general de CulturArts referida al recurs de reposició presentat per Meritxell Barberá García, en nom de Gestión de Medios Culturales Expresa, SL, en representació de la companyia Taiat Dansa, en el marc de l'Orde 59/2014, de 8 de juliol, de la Conselleria d'Educació, Cultura i Esport (DOCV 7314, 10.07.2014), d'ajudes per al foment de les arts escèniques per al sector de la dansa durant el període de novembre de 2013 a octubre de 2014, i pel que fa als següents  
  
Antecedents de fet  
Primer. Que mitjançant l'Orde 59/2014, de 8 de juliol, de la Conselleria d'Educació, Cultura i Esport (DOCV 7314, 10.07.2014), es van convocar ajudes per al foment de les arts escèniques per al sector de la dansa durant el període de novembre de 2013 a octubre de 2014, i que, en data 18 de juliol, amb número 10162 9740 074737 en el registre de l'Ajuntament de València, i posterior registre, el 4 d'agost següent, de la Conselleria d'Educació, Cultura i Esport, va ser presentada una sol·licitud d'ajuda per part de Gestión de Medios Culturales Expresa, SL, per a la modalitat de producció i/o gira d'empreses de dansa, i es va obrir un expedient amb el número VWI-CNS-44-59, d'un total de 23 expedients presentats.  
Segon. Que el Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, atribuïx a l'ens, en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i residencia en l'article 4.2.j l'atribució de resoldre la concessió d'incentius, ajudes i subvencions a la presidenta de l'entitat, que és la titular de la conselleria que exercix les competències en matèria de cultura.  
  
Tercer. Que, com a conseqüència, en data 5 de novembre de 2014 es va dictar resolució de la presidenta de CulturArts Generalitat (DOCV 7398, 07.11.2014), per la qual, una vegada resolta la convocatòria, va ser denegada l'ajuda sol·licitada per part de Gestión de Medios Culturales Expresa, SL, per a la modalitat de producció i/o gira d'empreses de dansa, pel motiu 1: «No haver aconseguit la puntuació mínima requerida, d'acord amb el que establix la base 14.2 i d'acord amb els criteris de valoració que preveu la base 14.1 de l'orde de convocatòria», aprovada per Orde 59/2014, de 8 de juliol, de la Conselleria d'Educació, Cultura i Esport (DOCV 7314, 10.07.2014), per al foment de les arts escèniques per al sector de la dansa.  
Quart. Així, pel que fa a la valoració de la sol·licitud de la recurrent, d'acord amb els criteris de la base 14.1 i el seu desglossament aprovat per la Comissió Tècnica Valoradora, esta va obtindre un total de 38 punts, amb el detall següent:  
B.14.1.a): 28 punts sobre un màxim de 60.  
- Projecte producció i/o gira: 6 punts.  
- Contribució al foment de públics: 5 punts.  
- Nombre d'intèrprets: 8 punts.  
- Equip artístic: 3 punts.  
- Utilització del valencià: 2 punts.  
- Viabilitat econòmica, en funció de pressupost: 4 punts.  
B.14.1.b): 8 punts sobre un màxim de 20.  
- Contractacions artístiques i de tècnics: 1 punt.  
- Trajectòria artística de l'empresa: 5 punts.  
- Antiguitat de l'empresa: 2 punts.  
B.14.1.c): 2 punts sobre un màxim de 20.  
- Funcions a la Comunitat Valenciana: 1 punt.  
- Funcions fora de la Comunitat Valenciana: 1 punt.  
- Funcions a l'estranger: 0 punts.  
Quint. Que, contra la denegació de l'ajuda sol·licitada, es va presentar al registre de CulturArts Generalitat, dins del termini i en la forma escaient, en data 4 de desembre de 2014 i número d'entrada 1808, escrit d'interposició de recurs de reposició subscrit per Meritxell Barberá García, en nom de Gestión de Medios Culturales Expresa, SL, en representació de la companyia Taiat Dansa, on sol·licita la modificació de la resolució de les ajudes pel que fa a la seua disconformitat amb la baremació feta de la seua sol·licitud, i on assenyala, en concret, el següent:  
- Quant als criteris de la base 14.1.a, el referit a la creació i foment de públics i gèneres específics, on s'ha baremat parcialment.  
  
- Quant als criteris de la base 14.1.b, el referit a les contractacions artístiques i de tècnics realitzades en l'exercici anterior, on no s'ha tingut en compte la documentació aportada en la seua totalitat.  
- Quant als criteris de la base 14.1.c, el relatiu al nombre de representacions a l'estranger, on no s'han valorat les actuacions de format perfomance fetes a USA.  
  
Fonaments de dret  
Primer. La convocatòria pública derivada de l'Orde 59/2014, de 8 de juliol, de la Conselleria d'Educació, Cultura i Esport (DOCV 7314, 10.07.2014), per a la concessió de subvencions de foment de les arts escèniques per al sector de la dansa durant el període de novembre de 2013 a octubre de 2014, s'ajusta al procediment administratiu i es correspon amb l'exercici per l'Administració pública que té les potestats administratives de caràcter discrecional dins d'un procediment de concurrència competitiva, sense que això pressupose, en cap cas, l'obligació per a l'Administració de concedir l'ajuda sol·licitada.  
Segon. D'acord amb els criteris de valoració continguts en la base catorze, atés el caràcter de concurrència competitiva entre tots els sol·licitants per modalitat i la limitació de l'import de les ajudes a concedir, la Comissió Tècnica Avaluadora nomenada va utilitzar i va aprovar un desglossament de les puntuacions màximes per criteri que va aplicar de forma semblant a totes les sol·licituds i que figuren en l'acta corresponent.  
No obstant això, i en atenció a l'argumentació continguda en l'escrit de recurs, cal revisar el que s'ha fet en els punts assenyalats per si s'ha produït error o omissió, amb les consideracions següents:  
  
- Quant al criteri referit a la creació i foment de públics i gèneres específics, de la base 14.1.a, es constata que, en l'expedient complet i no en el seu resum, l'espectacle que es proposa per a gira, No half measures, està pensat i dissenyat per a un públic familiar, per la qual cosa li correspon una valoració suplementària de 4 punts, i ha d'obtindre en este apartat 9 punts i no els 5 atribuïts en l'acta.  
  
- Quant al criteri referit a les contractacions artístiques i de tècnics realitzades en l'exercici anterior, de la base 14.1.b, de la documentació complementària aportada en el seu moment s'inferix que estes sumen 976 dies i que, si s'aplica el còmput de la taula de valoració, hauria d'haver obtingut 4 punts més i no 1 punt atribuït en l'acta, amb un total de 5 punts.  
- Quant al criteri del nombre de representacions a l'estranger, de la base 14.1.c, les dotze actuacions de format performance fetes a USA s'han d'estimar com a espectacles complets, i, si s'aplica el criteri de la taula de valoració, li correspondrien 4 punts en total i no els zero atribuïts en l'acta.  
Tercer. Com a conseqüència, la sol·licitud que va obtindre un total inicial de 38 punts segons la valoració de l'acta, pel que fa a la revisió efectuada ha de sumar 12 punts més, fet que suposa un total de 50 punts, i atenent que l'orde de convocatòria en la seua base 14.2 va establir la necessitat d'obtindre un mínim de 50 punts per a poder ser proposat per a la concessió d'ajudes, esta revisió de la valoració suposa el reconeixement del dret a obtindre ajuda en funció de les disponibilitats pressupostàries i de la regla d'atribució utilitzada amb caràcter general, regla que aconseguix el 50 per cent de l'import sol·licitat, que ascendia, en el supòsit de la recurrent, a la quantitat de 34.342,50 ?.  
  
Vistos els articles de la Llei 30/1992, redacció 4/1999, de Règim Jurídic de les Administracions Públiques i del Procediment Administratiu Comú: 11 i 12 quant a la competència; 47 i 48 quant als terminis i el seu còmput; 116 i 117 quant a la tramitació del recurs de reposició i els seus terminis; en atenció a l'article 4.2.j del Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, quant a l'atribució de la competència a la presidència de l'ens en esta matèria; vist l'article 18 de la Llei 38/2003, de 17 de novembre, General de Subvencions, quant a la seua publicitat; i tenint en compte allò que s'ha assenyalat en les bases de la convocatòria, aprovada per l'Orde 59/2014, de 8 de juliol, de la Conselleria d'Educació, Cultura i Esport (DOCV 7314, de 10.07.14), resolc:  
  
  
Primer  
Estimar el recurs de reposició que ha interposat Meritxell Barberá García dins del termini i en la forma escaient, en nom de Gestión de Medios Culturales Expresa, SL, en representació de la companyia Taiat Dansa, contra la Resolució de data 5 de novembre de 2014, de la presidenta de CulturArts Generalitat (DOCV 7398, 07.11.2014), per la qual es va denegar l'ajuda sol·licitada per a la modalitat de producció i/o gira d'empreses de dansa, i concedir una ajuda de 17.171 ?, mantenint l'expressada resolució en els restants punts.  
  
Segon  
Notificar esta resolució a la recurrent i disposar la seua publicació en el Diari Oficial de la Comunitat Valenciana atés l'import establit.  
  
  
De conformitat amb el que establixen els articles 10, 14 i 46 de la Llei 29/1998, reguladora de la jurisdicció contenciosa administrativa, contra este acte, que posa fi a la via administrativa, es pot presentar el recurs contenciós administratiu davant de davant del Tribunal Superior de Justícia de la Comunitat Valenciana en el termini de dos mesos a comptar de la notificació d'esta resolució.  
  
València, 19 de gener de 2015.- La presidenta de CulturArts Generalitat: María José Catalá Verdet.